Държавен вестник, бр. 82, 2010 г., стр. 31

БРОЙ  82	
Д Ъ Р Ж А В Е Н  В Е С Т Н И К 	
СТР.  31  
МИНИСТЕРСТВО 
НА ИКОНОМИКАТА, 
ЕНЕРГЕТИКАТА И ТУРИЗМА
НАРЕДБА № РД-16-1117
от 1 октомври 2010 г.
за условията и реда за предоставяне на фи­
нансови средства на сдруженията на потре­
бителите от държавата
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат условията 
и редът за предоставяне на финансови средства 
на сдруженията на потребителите от държавата.
Чл. 2. (1) Сдруженията на потребителите 
могат да получават финансиране от държавата 
съобразно обема и общественото значение на 
извършената работа в интерес на потребителите. 
(2) Средствата за подпомагане на сдружени­
ята на потребителите се разпределят от минис­
търа на икономиката, енергетиката и туризма 
при спазване на принципите на обективност, 
прозрачност и безпристрастност и се разходват 
за осъществяване на дейности за защита на 
потребителите.
Г л а в а  в т о р а
УСЛОВИЯ ЗА ФИНАНСИРАНЕ НА СДРУ­
ЖЕНИЯТА НА ПОТРЕБИТЕЛИТЕ
Чл. 3. Право на финансиране от държавата 
имат сдруженията на потребителите, които:
1. са регистрирани в Централния регистър 
на Министерството на правосъдието като 
сдружения с нестопанска цел, определени за 
извършване на общественополезна дейност;
2. действат изключително в защита на ин­
тересите на потребителите;
3. са извършвали дейност за защита на 
интересите на потребителите през последната 
една година;
4. са икономически независими от произ­
водители, вносители, търговци и доставчици;
5. са независими от политическа партия 
или движение;
6. не излъчват и не разпространяват под 
каквато и да е форма (в свои публикации 
или съобщения за пресата, срещу или без за­
плащане) рекламни съобщения или послания 
от други източници, които могат да нарушат 
независимостта на сдружението.
Чл. 4. Сдруженията на потребителите полу­
чават финансиране от държавата за извършени 
от тях дейности за:
1. защита на здравето и безопасността на 
потребителите; 
2. защита на колективните интереси на 
потребителите;
3. защита на икономическите интереси на 
потребителите;
4. информиране на потребителите за тех­
ните права;
5. оказване на съдействие за уреждане на 
потребителски спорове, в т.ч. участие в работата 
на помирителните комисии;
6. участие в консултативни и други органи, 
имащи отношение към защитата на потреби­
телите;
7. участие на представители на сдруженията 
в национални и международни прояви в полза 
на потребителите; 
8. изграждане, развитие и поддържане на 
материалната база на сдруженията за защита 
на потребителите.
Чл. 5. (1) Финансирането за извършените 
дейности по чл. 4 се осъществява съобразно 
следните критерии:
1. обем на извършената от сдруженията на 
потребителите работа в интерес на потреби­
телите;
2. обществено значение на извършената 
работа в интерес на потребителите.
(2) Тежестта на критериите по ал. 1 e опре­
делена в приложение № 1.
Чл. 6. Обемът на извършената работа в 
интерес на потребителите се определя от след­
ните показатели:
1. брой заведени искове за защита на колек­
тивните интереси на потребителите:
а) искове по чл. 186, ал. 1 от Закона за за­
щита на потребителите за преустановяване или 
за забрана на действия или търговски практики, 
които са в нарушение на колективните интереси 
на потребителите;
б) искове по чл. 188, ал. 1 от Закона за 
защита на потребителите за обезщетяване на 
вреди, причинени на колективните интереси 
на потребителите;
в) искове по чл. 189, ал. 1 от Закона за 
защита на потребителите за обезщетение на 
претърпените от потребителите вреди, когато 
са причинени вреди на двама или повече по­
требители;
2. проведени информационни кампании:
а) брой на проведените информационни 
кампании;
б) мащабност на проведените информаци­
онни кампании;
3. издавани списания и специализирани 
издания и/или публикации на потребителска 
тематика:
а) брой на издаваните списания, специали­
зирани издания и/или брой публикации;
б) тираж на издаваните списания и специ­
ализирани издания и/или публикации;
в) разпространение на издаваните списания 
и специализирани издания и/или публикации;
4. оказване на съдействие за уреждане на 
потребителски спорове чрез:
а) участие в работата на помирителните 
комисии;
б) подадени от сдружението сигнали, жалби 
и предложения до контролните органи, изпъл­
няващи функции за защита на потребителите.